River (Ochman-sang)

«River» (norsk oversettelse: elv) er en popballade fra 2022 med den polsk-amerikanske artisten Krystian Ochman, med scenenavnet Ochman. Sangen vant den polske musikkonkurransen Tu bije serce Europy! Wybieramy hity na Eurowizję 2022 lørdag 19. februar 2022 og var Polens bidrag i Eurovision Song Contest 2022 i Torino i Italia.

Om sangen 
Ochman skrev låten sammen med låtskriverlaget Ashley Hicklin, Adam Wiśniewski og Mikołaj Trybulec. Den var ett av 150 bidrag som kom inn til allmennkringkasteren TVPs konkurranse for å finne Polens bidrag til Eurovision Song Contest 2022. En fempersoners fagjury plukket «River» og ni andre bidrag til den polske finalen Tu bije serce Europy! Wybieramy hity na Eurowizję 2022 (norsk: Europas hjerte slår her! Vi velger en hit til Eurovision 2022). 

I finalen lørdag 19. februar 2022 vant «River» konkurransen med 51 prosent av stemmene i superfinalen. Som vinner ble den Polens bidrag i Eurovision Song Contest 2022 i Torino. «River» deltok i semifinale 2 torsdag 12. mai 2022, og kvalifiserte seg til finalen, der den ble nummer 12.

Listeplasseringer

Referanser

Eksterne lenker 
 

Polske sanger
Polsk musikk
Bidrag til Eurovision Song Contest 2022
Sanger fra 2022